20. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 15457 της 24/26 Νοεμ. 1977 (ΦΕΚ Β΄ 1266) Περί συστάσεως Α. Ε. παραγωγής Ηλεκτρονικού Τηλεπικοινωνιακού Υλικού (ΕΛΒΗΛ). Έχοντας υπόψη: 1.Το Ν. Δ. 165/77 «περί Οργανισμού Τηλεπικοινωνιών της Ελλάδος» (άρθρ. 5 παρ. 2). 2.Το 10243/16.12.1976 έγγραφο του Υφυπουργού Συγκοινωνιών προς την ΕΤΒΑ. 3.Την απόφαση που πήρε στη 1488/25.8.1977 Συνεδρίασή του το Δ. Σ. του ΟΤΕ. 4.Την από 18 Αυγ. 1977 εισήγηση της ΕΤΒΑ για την ίδρυση εργοστασίου τηλ/κού υλικού, αποφασίζουμε: Εγκρίνουμε την απόφαση που έλαβε το Διοικητικό Συμβούλιο του Ο. Τ. Ε., για τη σύσταση, από τον Ο. Τ. Ε. και την Ε. Τ. ΒΑ., Ανωνύμου Εταιρείας, φορέος βιομηχανίας παραγωγής ηλεκτρονικού τηλεπικοινωνιακού υλικού, καθώς και την 2558/13.10.1977 πράξη της συμβολαιογράφου Αθηνών Ρόζης Καραμερτζάνη, που καταρτίσθηκε, ύστερα από την απόφαση του Διοικητικού Συμβουλίου του Ο. Τ. Ε., σχετικά με τη σύσταση της Ανωτέρω Ανωνύμου Εταιρείας. 